Hierdie bladsy is 'n besprekingsbladsy waar verbeteringe tot die Kwaito-artikel bespreek word.
Sal dit nie dalk meer akuraat wees om te sê dat kwaito onder swart Suid-Afrikaners die gewildste styl is nie? Of het ek nou die kat aan die stert beet? --Alias 12:33, 9 November 2005 (UTC)
Maar Alias, is jy nie 'n kwaito-fan nie? Wat dan? Liewer boeremusiek? ;-) Gebruiker:Jcwf.
Ek het netnou 'n artikel in 'n buitelandse musiektydskrif gelees wat beweer dat blanke jongmense in Suid-Afrika alleenlik Engels praat, terwyl die kwaito-sterre almal in hul eie Swart tale sing... Daar is dus geen blankes by die kwaito-partytjies te vinde nie... =:o Ek het net 'n kort artikel geskryf in die hoop dat 'n kwaito-kenner dit sal uitbrei... --Voyageur 17:02, 9 November 2005 (UTC)
:-) Ek wou nie eintlik namens myself die opmerking maak nie. Bloot dat 'n stelling soos ABC is die gewildste in party gevalle baie min sê aangesien dit dalk bloot onder een klomp mense die gewildste is. Ek weet omtrent niks van kwaito nie. Ek weet nie of ek met gesag eers kan sê of ek daarvan sal hou nie :-) --Alias 20:57, 9 November 2005 (UTC)
Dit is natuurlik jongmense wat 'n groot aantal CD's koop. Of dit nou Eminem is of kwaito-musiek - 'n klein, maar ekonomies belangrike klompie mense verseker dat dit blitsverkopers word wat die trefferlyste oorheers. Maar die invloed van kwaito moet tog baie groot wees. Die helfte van Suid-Afrika se bevolking is jonger as 21 jaar, daar is dus moontlik miljoene Swart jongmense wat na kwaito-musiek luister.
Die belangrike boodskap van kwaito is dat Swart entrepreneurs baie suksesvol kan wees sonder regstellende aksie en bemagtiging. Ek weet ook nie presies of daar baie blanke Franse en Spanjaarde is wat na kwaito luister nie, moontlik is dit meestal Swart immigrante. Maar orals in Europa en Noord-Amerika is daar 'n klein aantal albums vrygestel wat 'n soort oorsig oor die kwaito-musiek in S.A. wil gee, en mense stel belang in hierdie soort musiek uit S.A.
Ek luister self na 'n bietjie kwaito, Karen Zoid, die Teelepel-orkes en wonderlike nuwe jazz-musiek uit Suid-Afrika. :) --Voyageur 21:44, 9 November 2005 (UTC)
Miskien het ek verkeerd geskryf. Ek wil nie insinueer dat Kwaito nie die gewildste is nie - ek weet nie genoeg nie. Al wat ek sê is dat ek vermoed dat, as dit êrens die gewildste is, dit waarskynlik demografies beperk hierdie posisie geniet en dat dit vir die doel van die artikel (om inligting oor te dra) meer beteken as mens dit so sou aandui (as dit wel só beperk is). --Alias 06:48, 10 November 2005 (UTC)